Komme i gang - Røahagan 1B 0754 oslo e-post: post handytech no

3. Komme i gang 3.1. Info om denne versjonen
Fra og med dette kapitlet, vil funksjonene som er felles for alle Handy Techs punktsystemer bli beskrevet. Manualen gjelder internprogramvaren versjon 3.41.
3.2. Slå på strømmen
Hvis du bruker et punktsystem med oppladbare batterier, må du sjekke at batterisikringsstroppen som stikker ut ved batteriluken på undersiden av apparatet er fjernet. Batteriene er oppladet før du får enheten, og du kan dermed arbeide uten å koble til strøm.
Slå på apparatet ved å vippe bryteren mot deg. Du vil da høre et kort lydsignal med en høy tone, og følgende melding vises på punktlinjen:
'Handy Tech PUNKTSYSTEM Ver. Fx.xxx'
Uttrykket "PUNKTSYSTEM" gjelder følgende medlemmer av Handy Techs produktfamilie:
• Braille Wave
• Braille Star 40
• Braille Star 80
• Braillino
Bruker du f.eks. en Braillino, vil meldingen se slik ut:
''HT Braillino Ver. Fx.xxx'.
X.xxx står her for versjonsnummeret på internprogramvaren som er installert, (f.eks. 3.41).
En høy tone etterfulgt av en dyp, indikerer at apparatet er i såkalt "firmware-modus". Dette ser du også på punktlinjen, ved at det står en "F" rett før versjonsnummeret. Så snart du hører den lave pipetonen, også kalt klarmeldingssignal, kan du begynne å arbeide med punktsystemet.
Dersom du bare hører en lav tone når du slår på, betyr det at punktsystemet er i en annen modus. Denne modusen kalles EPROM-modus. I så fall vil oppstartmeldingen også være en annen:
'Handy Tech PUNKTSYSTEM Ver. Ex.xx'
X.xx er her versjonsnummeret på EPROM-en som sitter i, (f.eks. 2.00).
I EPROM-modus kan enheten bare brukes som leselist. For å sette enheten over i firmware-modus, slår du den først av. Sett den deretter på mens du holder inne punkt <6>. Punkt <6> slippes når du hører den høye pipetonen. Merk deg at punktsystemet ikke er helt klart til bruk før du har hørt det dype klarmeldingssignalet.
Du er nå i hovedmeny, og herfra kan du aktivere de ulike funksjonene.
Skulle du få en melding som begynner med "Fatal error", 'FER:', eller "Warning", "WRN" i stedet for den vanlige oppstartmeldingen, er internprogramvaren trolig blitt skadet. Du finner detaljert informasjon om dette i kapittel 7.2 om oppdatering av internprogramvare og i kapittel 12, "feilmeldinger".
Før du nå er klar til å bruke punktsystemet, vil vi gjøre deg kjent med noen grunnleggende prinsipper for hvordan utstyret fungerer.
3.3. Grunnleggende betjening 3.3.1. Oppstartsmodi for punktsystemet
Som allerede forklart, har punktsystemet to ulike modi det fungerer under: I den ene, kalt EPROM-modus, kan enheten kun fungere som leselist; denne modusen brukes også for å laste ny internprogramvare. Den andre modusen punktsystemet kan fungere i, kalles internprogramvaremodus (firmware mode). Når punktsystemet er i denne modusen, er alle apparatets funksjoner tilgjengelig.
Du bytter mellom disse modiene under oppstart. Dette skjer på følgende måte:
• Hvis du holder inne punkt <6> en kort stund mens du slår på, settes apparatet i firmware-modus. Du finner med én gang ut hvilken modus apparatet er i, for når apparatet startes i internprogram-modus, vil du med en gang høre en høy tone før den dype klarmeldingstonen. Punktlinjen viser en "F" foran versjonsnummeret.
• Hvis du kort hollder inne punkt <8> mens du slår på, bytter du til EPROM-modus. Du hører bare klarmeldingstonen, og punktlinjen vil vise en "E" framfor versjonsnummeret.
Starter du punktsystemet uten å trykke en tast samtidig, vil systemet starte i den modusen du var i sist.
Merk: Skal du laste ny internprogramvare til enheten (hex-filer), må enheten være i "EPROM"-modus, mens den må være i "firmware"-modus for å laste inn tekstfiler.
Legg merke til at du ikke kan begynne å arbeide med enheten før du har hørt klarmeldingstonen.
3.3.2. Lagring
Før du skrur av punktsystemet, skal du lukke editoren og lagre dataene du arbeider med. Dette er viktig fordi punktsystemet ikke har noen automatisk mekanisme for å lagre data når det skrus av.
3.3.3. Begrepet "akkord"
Det er svært enkelt å bruke tastaturet på et punktsystem fra Handy Tech. Et tastetrykk får ikke effekt før du slipper tasten. En tastekombinasjon får effekt når du slipper én av tastene i kombinasjonen.
På et vanlig tastatur finnes det egne funksjonstaster som benyttes for å utføre ulike funksjoner. For å kunne utføre tilsvarende funksjoner på punktsystemet, har vi benyttet en teknikk vi har kalt akkorder. En akkord er en bokstav eller en punktkombinasjon som trykkes sammen med mellomromstasten (space (spc)). f.eks. vil du i editoren kunne trykke akkord-i () for å veksle mellom innsettings- og overskrivingsmodus.
Du finner en liste over alle tastekombinasjoner i kapittel 11.
3.3.4. Lydsignal
punktsystemet kommer med en rekke ulike lydsignaler for å tilkjennegi status for enheten, eller for å varsle om feil eller om at det kommer spørsmål du må svare på.
1. Klarmeldingssignalet: Dette er en dyp tone du hører ved oppstart. Dersom signalet kommer etter en kort høy tone og en pause, så er punktsystemet i firmware-modus.
2. Advarselssignal: Signalet består av to raskt etterfølgende toner. Du hører signalet f.eks. hvis du i editoren kommer til slutten eller begynnelsen av teksten. Signalet høres også hvis du avbryter et søk.
3. Feilmeldingssignal: Dette består av en serie advarselssignaler. Signalet høres f.eks. hvis du er i ferd med å slette en fil.
Merk: Du kan spesifisere hvilke akustiske signaler punktsystemet skal gi (se kapittel 5.1.7.10). Når du arbeider med denne manualen, forutsetter vi at du benytter standardvalget 'bekreftelser'.
3.3.5. Systemmeldinger
punktsystemet viser meldinger for å indikere at en operasjon ble utført korrekt, eller for å varsle om feil. Hvis meldingen er en feilmelding, eller hvis meldingen er viktig, vil du også høre et lydsignal. Vi anbefaler at du alltid leser disse meldingene nøye før du fortsetter å arbeide. Meldingene gir ofte instruksjoner om hvordan du videre skal gå fram.
De fleste feilmeldingene vil være på det språket som er installert. Imidlertid finnes det noen systemmeldinger som kun er på engelsk. Når det gjelder meldinger som bare vises på engelsk, må du spesielt være oppmerksom på de meldingene som begynner med 'fatal', 'fer:', 'error' eller 'wrn:'
Etter at en melding er lest, kan du i de fleste tilfeller bekrefte dette ved å trykke . Som regel vil du da returnere dit du kom fra da meldingen oppsto. Dersom meldingen ikke får plass på punktlinjen, kan du bla i den med tastene og .
Du finner en liste over de viktigste meldingene med forklaringer i kapittel 12.
3.3.6. Avkryssingsbokser
Avkryssingsbokser er brytere som kan være av- eller påslått. En avkryssingsboks indikeres med et symbol som viser gjeldende status, etterfulgt av et navn. Symbolet "[X]" viser at en avkryssingsboks er på, eller aktiv, mens symbolet "[ ]" viser at valget er av.
Du bytter status for valget ved å trykke eller . Status endres straks du har trykket en av tastene. Alternativt kan du endre status for valget ved å klikke en av markørhentetastene over avkryssingsboksen. Selv om valget du gjør får umiddelbar effekt, blir det ikke permanent før du avslutter menyen 'Oppsett'.
Avkryssingsbokser finnes i menyen "Oppsett". f.eks. kan du med en slik boks velge om du vil vise 6-punkts eller 8-punkts punktskrift.
Merk: Hvis du slår av punktsystemet uten først å forlate menyen som inneholdt avkryssingsboksene, vil du miste endringene som er gjort. Valgene du har gjort lagres når du forlater menyen 'Oppsett'.
3.3.7. Radioknapper (1 av x)
En radioknapp kan sammenlignes med et tall på en skala, f.eks. fra 0 til 10. Radioknapper består av en gruppe knapper som kan slås av eller på. Imidlertid er det bare én av knappene som kan være på om gangen.
En radioknapp består av et symbol som indikerer status, etterfulgt av en beskrivelse. Symbolet "(X)" indikerer at knappen er på, mens symbolet "( )" indikerer en knapp som er av. En radioknapp velges ved å trykke eller . Alternativt, kan du trykke en markørhentetast over en radioknapp, for å endre status. Et eksempel er valget der du bestemmer hvor ofte du skal ha lydsignal når du får meldinger. Her kan du velge mellom flere nivåer.
Merk: Som sagt, lagres ikke innstillingene før du avslutter menyen 'Oppsett' på vanlig måte.
3.3.8. Filsystemet
Filer lagres i et fast (non-volatilt) lagringsminne; kalles også serielt flash-minne. Dette gjør at lagrede data er sikre selv om punktsystemet mister all tilgang til strøm. Minnekapasiteten er på 4 MB. Minnet er et såkalt flatt filsystem, hvilket vil si at det ikke er mulig å lage undermapper. Den minste adresserbare sektorstørrelsen utgjør ca.8000 tegn. Dette betyr at selv filer som er mindre enn 8000 tegn, vil oppta 8000 tegn av lagringskapasiteten. Det er derfor mer plasseffektivt å samle flere notater i en større fil enn å lage én liten fil til hvert notat.
Vennligst merk deg følgende:
1. Internprogramvaren er ikke lagret i filsystemet, men i noe vi kaller parallelt flash minne.
2. Noe av det serielle flash-minnet brukes imidlertid til systemfiler. Derfor vil du, hvis du sjekker minneforbruket under 'Info', se at det ikke er helt tomt selv om du ikke har filer på punktsystemet. F.eks. trenger filen "system" plass for systemsektorer. Dessuten trenger fillisten litt plass. Oppsettet og punkttabellene er også lagret i filer som ligger i det samme minnet, og i tillegg, er meldinger og dialoger lagret i en meldingsfil.
3. Filnavn kan inneholde inntil 64 tegn (f.eks. "Braille-Wave.txt"), og alle tegn kan benyttes.
4. Sletting av filer skjer fra punktsystemets filmeny. Du finner en detaljert beskrivelse i kapittel 5.1.1.3.3.
3.3.8.1. Systemfiler
Internprogramvaren i punktsystemet er laget slik at innstillinger og en del andre data er lagret i egne filer, kalt systemfiler. Disse filene har alltid etternavnet "HSF" (Handy Tech systemfiler). To eksempler på slike filer er meldingsfilen (MSG.HSF), og definisjonsfilen for eksternt tastatur (KBDLYOUT.HSF).
Som standard, vises ikke systemfilene. Imidlertid kan du gjøre et valg under oppsett, som gjør at disse filene blir synlige (se kapittel 5.1.7.5).
3.3.9. Energisparefunksjoner
I og med at punktsystemet er laget for å brukes på batteri, er det lagt stor vekt på å utnytte strømmen mest mulig effektivt. Et ledd i strømsparingen er at punktsystemets ulike komponenter deaktiveres når de ikke er i bruk.
Hvis ingen tastetrykk er registrert i løpet av noen minutter (perioden kan spesifiseres), vil punktsystemet gå i hvilemodus. I hvilemodus deaktiveres punktlinjen og noen andre elektroniske komponenter. Så snart et tastetrykk registreres, "våkner" apparatet, og det er umiddelbart klart til bruk igjen. Du merker dette ved at det igjen kommer opp punktskrift på punktlinjen.
Du finner informasjon om hvordan oppsettet for energisparefunksjonen endres i kapitlet om konfigurasjonsmodus, kapittel 8.4.
8>6>6>6>
|